Στο Τελ Αβίβ βρίσκεται ο δήμαρχος Θεσσαλονίκης, Γιάννης Μπουτάρης, προκειμένου να συμμετάσχει στην τελετή λήξης της Ημέρας Μνήμης του Ολοκαυτώματος. Ο δήμαρχος Θεσσαλονίκης ανήρτησε στον λογαριασμό του στο twitter φωτογραφία με Έλληνες Εβραίους που σώθηκαν από το Ολοκαύτωμα.

«Στο Τελ Αβίβ με Έλληνες Εβραίους που σώθηκαν από το Ολοκαύτωμα με αφορμή την Ημέρα Μνήμης του Ολοκαυτώματος! Τελ Αβίβ- Θεσσαλονίκη, δυο πόλεις, μια ιστορία, μια διαρκής μνήμη των Εβραίων που χάθηκαν τόσο άδικα!#ποτε_ξανα #δεν_ξεχναμε», αναφέρει ο δήμαρχος Θεσσαλονίκης στην ανάρτηση του.

Ο κ. Μπουτάρης θα συναντηθεί με τον πρόεδρο του Ισραήλ, Ρεουβέν Ρίβλιν και με τον δήμαρχο της αδελφοποιημένης πόλης του Τελ Αβίβ, Ρον Χουλνταϊ.